Gedagte vir die dag: VriendskapFoto: pixabay.com Ons verheug ons in God deur ons Here Jesus Christus, deur wie ons nou die versoening ontvang het. (Romeine 5:11, Bybel in Afrikaans 1983/1992) Voel dit vir jou vreemd om te dink aan ’n vriendskap met die God van die heelal, veral omdat jy Hom nie kan sien of aanraak nie? Dit kan help om te dink aan wat vriendskappe sterk maak: tyd, samesyn, eerlikheid, lojaliteit. Vriendskap met God verg dieselfde dinge. Jy kan die vreugde van ’n vriendskap met God ervaar as jy Hom regtig beter wil leer ken, na Hom luister, lojaal is aan Hom en Hom liefhet. Op watter maniere kan jy die eienskappe van ’n goeie vriendskap in jou verhouding met God laat blyk?